|  |
| --- |
| PRAVILNIK ZA RAD S VOLONTERIMA |

Ovaj pravilnik izrađen je u skladu sa Zakonom o volonterstvu (NN 58/07, 22/13), Etičkim kodeksom volontera (NN 55/08), člankom 27. Statuta Udruge djece i mladih s poteškoćama u razvoju „Zvono“, te primjerima dobre prakse u zemlji i inozemstvu.

Udruga Zvono, Lokalni volonterski centar Zvono

Skupština Udruge na svojoj sjednici održanoj 18.lipnja 2015. godine donijela je Pravilnik za rad s volonterima udruge Zvono i Lokalnog volonterskog centra Zvono

|  |
| --- |
| 1. UVOD |

Članak 1.

**Svrha Pravilnika**

(1) Pravilnik za rad s volonterima nudi zaposlenicima i angažiranim volonterima smjernice za uključivanje i rad s volonterima te osnovu za upravljanje volonterskim programom.

(2) Namjera Pravilnika je postići ravnotežu između uloženog truda i postignutih rezultata, kako kod volontera tako i kod organizacije; pružiti praktično usmjerenje zaposlenicima i volonterima u svakodnevnoj komunikaciji i suradnji; minimalizirati probleme koji bi se mogli pojaviti u radu i postaviti okvir za brzo rješavanje mogućih problema.

(3) Pravilnik je namijenjen zaposlenicima udruge Zvono kako bi mogli odgovarajuće postupati u radu s volonterima, ali i volonterima kako bi se upoznali s politikom udruge Zvono prema volonterima.

|  |
| --- |
| 2. OPĆI DIO |

Članak 2.

**Opća politika i načela volonterskog programa**

(1) Ostvarenje ciljeva organizacije osigurava se aktivnim uključivanjem svih građana zajednice.

(2) Organizacija prihvaća i potiče uključivanje volontera na svim razinama rada i na svim prikladnim projektima.

(3) Zaposlenici organizacije se potiču na suradnju u kreiranju volonterskih pozicija kao i na pomoć u uključivanju volontera iz zajednice.

(4) Angažman volontera se evidentira i vrednuje.

(5) Vrijednost volonterskog angažmana prikazuje se u godišnjim izvješćima i postignućima organizacije u svrhu promocije i poticanja razvoja volonterstva u lokalnoj zajednici. Vrijednost volonterskog angažmana prikazuje se u satima.

(6) Udruga Zvono ne uključuje volontere u svoj rad kako bi oni zamijenili rad kojeg obavljaju djelatnici zaposleni prema Zakonu o radu.

Članak 3.

**Definicija volontiranja**

(1) Volontiranje je dobrovoljno ulaganje osobnog vremena, truda, znanja i vještina kojima se obavljaju usluge ili aktivnosti za dobrobit druge osobe ili za zajedničku dobrobit, a obavljaju ih osobe na način predviđen Zakonom o volonterstvu, bez postojanja uvjeta isplate novčane nagrade ili potraživanja druge imovinske koristi za obavljeno volontiranje, osim ako Zakonom o volonterstvu nije drukčije određeno.

|  |
| --- |
| 3. VOLONTERI |

Članak 4.

**Definicija volontera**

(1) Prema članku 6. Zakona o volonterstvu, volonter je fizička osoba koja volontira u Republici Hrvatskoj, odnosno koja volontira u inozemstvu, sukladno važećim nacionalnim i međunarodnim propisima.

(2) Maloljetnim volonterom, u smislu Zakona o volonterstvu, smatra se osoba s navršenih 15 godina života.

(3) Volonter se ne smatra zaposlenikom organizacije.

(4) Kratkoročni volonteri su volonteri angažirani na povremenim aktivnostima udruge Zvono, u trajanju od nekoliko sati do najviše tri mjeseca.

(5) Dugoročni volonteri su volonteri angažirani na dugoročnim aktivnostima udruge Zvono, u trajanju od najmanje tri mjeseca kontinuirano.

Članak 5.

**Minimalna dob za volontere**

(1) Organizacija podržava uključivanje svih dobnih skupina volontera, poštujući Zakon o volonterstvu.

(2) Pri angažiranju volontera mlađih od 18 godina potrebno je unaprijed pribaviti pisanu suglasnost zakonskog zastupnika, roditelja ili staratelja.

(3) Za volontere mlađe od 15 godina volonterske aktivnosti organiziraju se u suradnji s odgojno obrazovnim institucijama (odgoj za volontiranje).

Članak 6.

**Inkluzivno volontiranje**

(1) Organizator volontiranja dužan je osobitu pozornost posvetiti osiguranju jednakih uvjeta volontiranja.

(2) Udruga Zvono posebnu pozornost usmjerava na volontiranje osoba s intelektualnim teškoćama i drugim vrstama invaliditeta te na razvoj inkluzivnih volonterskih programa u organizaciji i lokalnoj zajednici.

(3) Inkluzivno volontiranje u organizaciji odvija se u skladu sa Zakonom o volonterstvu.

(4) Udruga Zvono posebnu pozornost pridaje pružanju podrške osobama u procesu inkluzivnog volontiranja.

Članak 7.

**Standardi volontiranja**

(1) Uključivanjem u aktivnosti organizacije, volonter prihvaća standarde volontiranja koji postoje u organizaciji, a uređeni su Pravilnikom za rad s volonterima i Etičkim kodeksom volontera.

(2) Ukoliko je to važno za obavljanje pojedinog volonterskog posla, koordinator volonterskog programa može od volontera zahtijevati da dostavi na uvid uvjerenje o nekažnjavanju koje nije starije od šest mjeseci.

(3) Organizacija zadržava mogućnost odbiti volontera ukoliko volonter ne ispunjava uvijete iz članka 5. stavka 2. ovog Pravilnika te ukoliko njegova dosadašnja znanja, vještine i iskustva ne zadovoljavaju kriterije za obavljanje pojedine volonterske aktivnosti.

Članak 8.

**Prava i obveze volontera**

Prava i obveze volontera, uređena su Zakonom o volonterstvu, a kao posebna prava i obveze volontera Lokalni volonterski centar Zvono donio je sljedeće:

(1) Prava volontera:

* Obavljati značajne poslove koji su u interesu volontera.
* Obavljati aktivnosti kroz koje može steći određena znanja i vještine.
* Biti jednako uvažen kao i njegovi suradnici te djelovati kao dio tima.
* Sudjelovati u aktivnostima organizacije.
* Dobiti zadatak koji je prilagođen sposobnostima i interesima volontera te koji je koristan.
* Imati osigurane uvjete za volontiranje.
* Dobiti učinkovitu podršku tijekom volonterskog angažmana.
* Dobiti priznanje za svoj volonterski angažman u vidu preporuke, izobrazbe, upisa volonterskog angažmana u volontersku knjižicu i sl.
* Dobiti potvrdu o kompetencijama stečenim kroz volontiranje u slučajevima dugotrajnog volontiranja.
* Pravo na naknadu volonterskih troškova u skladu s prethodnim dogovorom između organizatora volontiranja i volontera.

(2) Obveze volontera:

# Obavljati volonterske dužnosti na najbolji mogući način, u skladu sa svojim mogućnostima.

* Poštivati pravila i metode rada organizacije.
* Poštivati povjerljivost podataka o organizaciji i korisnicima.
* Izvršavati svoje zadatke na vrijeme, biti pouzdan i najavljivati promjene u svom rasporedu kako bi se osigurala prikladna zamjena za njegov rad.
* Djelovati kao član tima, odgovorno i u cilju ostvarivanja misije organizacije.
* Biti pozitivan i ohrabrujući primjer u pružanju informacija o svom volonterskom angažmanu i organizaciji.
* Aktivno surađivati sa zaposelnicima organizacije te slijediti njihove upute u direktnom radu s članovima organizacije.

Članak 9.

**Prava i obveze organizatora volontiranja**

Prava i obveze organizatora volontiranja, uređena su Zakonom o volonterstvu, a kao posebna prava i obveze organizatora volontiranja Lokalni volonterski centar Zvono donio je sljedeće:

(1) Prava organizatora volontiranja:

* Očekivati od volontera poštivanje dogovorenog kroz ugovor o volontiranju ili usmeni dogovor.
* Donijeti odluku o otkazivanju volonterskog angažmana volontera koji ne izvršava svoje zadatke, koji ne izvršava svoje zadatke na vrijeme ili ih izvršava nepotpuno te koji se ne pridržava unaprijed prihvaćenih uvjeta volontiranja i standarda za rad s korisnicima.

(2) Obveze organizatora volontiranja:

* Jasno definirati opis posla.
* Upoznati volontera s načinom rada organizacije, zaposlenicima i njegovom ulogom u organizaciji.

# Pružiti odgovarajuće informacije, izobrazbu i pomoć volonteru kako bi mu omogućili uspješno obavljanje zadataka.

# Osigurati stalni nadzor i pomoć koordinatora volontera te povratne informacije o obavljenim zadatcima.

# Poštovati vještine, sposobnosti i potrebe volontera.

# Omogućiti volonteru sudjelovanje u zadacima prilagođenim individualnim sposobnostima.

# Uzimati u obzir prijedloge volontera koji se odnose na učinkovito izvršavanje zadataka.

* Platiti troškove dolaska i odlaska volontera do mjesta volontiranja i za vrijeme volontiranja ukoliko je tako prethodno dogovoreno.

# Odnositi se prema volonteru kao jednakom partneru koji zajedno s ostalim zaposlenicima doprinosi ostvarivanju misije organizacije.

(3) Organizacija je dužna upoznati volontera s pravima i obvezama organizatora volontiranja i volontera.

(4) Organizacija u svoj rad uključuje volontere koji su prije ili tijekom samog početka volonterskog angažmana sudjelovali na edukaciji „Biti volonter“ te su na taj način upoznati sa Zakonom o volonterstvu i Etičkim kodeksom volontera.

Članak 10.

**Članovi obitelji zaposlenika, korisnici i članovi njihovih obitelji kao volonteri**

(1) Članovi obitelji zaposlenika organizacije mogu biti volonteri ukoliko se ispunjavaju uvjete predviđene Zakonom i ovim Pravilnikom.

(2) Korisnici usluga organizacije mogu biti volonteri, kao i članovi njihovih obitelji.

Članak 11.

**Volonterski ugovori**

(1) Ugovor o volontiranju je ugovor sklopljen između volontera i organizacije na kojem se temelji volontiranje.

(2) Ugovor može biti sklopljen u pisanom obliku.

(3) Slučajevi u kojima je obvezno sklapanje ugovora o volontiranju uređeni su Zakonom o volonterstvu.

(4) Cilj volonterskog ugovora je razjasniti očekivanja i razumijevanje između volontera i organizacije.

(5) Obvezan sadržaj ugovora o volontiranju definiran je u članku 27. stavku 1. Zakona o volonterstvu.

(6) Opis volonterske pozicije sastavni je dio ugovora.

|  |
| --- |
| 4. OPISI VOLONTERSKIH POZICIJA |

Članak 12.

**Opis posla volontera**

(1) Opis posla volontera izrađuje koordinator volontera na osnovi prepoznatih potreba i konkretnih zadataka.

(2) Pismeni opis posla preporuča se predati volonteru na početku volonterskog angažmana, opis posla sastavni je dio ugovora o volontiranju koji se sklapa s volonterom.

(3) Opis posla je definicija zaduženja i odgovornosti volontera i mora sadržavati: naziv radnog mjesta, opis aktivnosti, očekivane rezultate, vrijeme volontiranja uključujući broj i raspored sati, ime koordinatora volontera/supervizora te potrebna znanja i vještine koje volonter treba imati.

Članak 13.

**Opseg poslova volontera**

(1) Volonteri mogu biti uključeni u sve programe i aktivnosti organizacije te u proces donošenja odluka kada je to moguće i prikladno s obzirom na poziciju volontera u organizaciji.

(2) Kao opće načelo, sukladno članku 11. Zakona o volonterstvu, volonteri ne smiju biti zamjena za zaposlenike.

|  |
| --- |
| 5. SMJERNICE ZA UKLJUČIVANJE VOLONTERA I RAD S VOLONTERIMA |

Članak 14.

**Uključivanje i odabir volontera**

(1) Uključivanje volontera obavlja se na osnovi odluke o uključivanju koju donose zaposlenici organizacije i na osnovi izrađenog opisa posla za volontere.

(2) Nakon utvrđene potrebe za volonterima, koordinator volontera upućuje javni poziv zainteresiranima za volontiranje.

(3) Odabir volontera započinje intervjuiranjem i ispunjavanjem prijavnice za volontere.

(4) Volonteri se mogu samostalno javiti za uključivanje u rad organizacije koordinatoru volontera udruge Zvono.

(5) Prijavnica za volontere sadržava sljedeće podatke:

1. Osnovne informacije o volonteru (ime i prezime, adresa, kontakt telefon);
2. Obrazovanje, specifična znanja i vještine volontera;
3. Interesi volontera;
4. Vremenska raspoloživost volontera.

(6) Prije uključivanja volontera u organizaciju obavlja se intervju kako bi se, s jedne strane, volonter pobliže upoznao s radom organizacije, njegovom budućom

ulogom u toj organizaciji, njegovim pravima i obvezama, i očekivanjima organizacije, a s druge strane, kako bi organizacija stekla uvid u očekivanja volontera, njegovu kompetentnost za obavljanje volonterskih zadataka i motivaciju za volontiranje.

(7) Intervju obavlja koordinator volonterskog programa i/ili voditelj programa u koji se volonter želi uključiti.

(8) Odluka o uključivanju volontera donosi se nakon provednog intervjua.

Članak 15.

**Orijentacija, edukacija i podrška volontera**

(1) Orijentacija je početno upoznavanje volontera s misijom i vizijom organizacije, Pravilnikom za rad s volonterima, načinima rada organizacije, projektima i komunikaciji unutar organizacije.

(2) Tijekom orijentacije volonteri se uključuju u jednodnevnu edukaciju „Biti volonter“.

(3) Edukacijom „Biti volonter“ volonteri se upoznaju sa Zakonom o volonterstvu, Etičkim kodeksom volontera, pravima i obvezama volontera i organizatora volontiranja.

(4) Tijekom volonterskog angažmana volonteri se mogu uključiti i u druge radionice, edukacije ili seminare koji su važni za kvalitetno odrađivanje volonterskog angažmana.

(5) Osnovni cilj orijentacije je jasno definiranje odnosa volontera i organizacije.

(6) Za duguročne volontere udruga Zvono organizira sastanke najmanje tri puta godišnje i superviziju volonterskog programa najmanje jednom godišnje, po potrebi i češće.

(7) Orijentaciju, edukaciju i podršku obavlja koordinator volonterskog programa u suradnji s drugim zaposlenicima udruge Zvono.

Članak 16.

**Koordinator volontera**

(1) Koordinator volontera je osoba odgovorna za provedbu aktivnosti u sklopu kojih se odvija volontiranje, a određuje ga Predsjednica udruge.

(2) Uloga koordinatora volontera je:

* osmišljavanje volonterske pozicije
* prikupljanje i regrutiranje volontera
* selekcija volontera
* orijentacija i edukacija volontera
* praćenje rada volontera
* evidencija rada volontera
* evaluacija rada volontera
* nagrađivanje volontera
* izdavanje potvrda o volontiranju i/ili o kompetencijama stečenim volontiranjem, upis sati u volontersku knjižicu
* priprema ugovora o volontiranju

Članak 17.

**Supervizija**

(1) Supervizija je način praćenja učinkovitosti volontera kako bi imali koristi od njihova angažmana, kako bi se osiguralo prikladno izvršavanje zadataka te kako bi ih se potaklo na rješavanje problema i omogućilo mentorsko vođenje.

(2) Funkcije supervizije su:

* Praćenje volonterskog angažmana i njegove učinkovitosti;
* Procjenjivanje volonterskog angažmana i njegove učinkovitosti;
* Razjašnjavanje prioriteta;
* Identificiranje potreba za dodatnom edukacijom;
* Rasprava o volonterskom zadatku i odgovornosti;
* Omogućavanje okvira za dogovaranje o promjenama;
* Poboljšanje povjerenja i sposobnosti tijekom volontiranja;
* Razmjena iskustava o tijeku napredovanja volontera;
* Prepoznavanje i nošenje s problemima.

Članak 18.

**Evidencija volonterskih sati**

(1) Evidencija volontera i volonterskih sati obveza je koordinatora volonterskog programa.

(2) Dokumentacija se vodi za svakog pojedinog volontera i uključuje: opće informacije o volonteru, ugovor o volontiranju (ukoliko je njegovo sklapanje u pisanom obliku obvezno prema Zakonu o volonterstvu), opis posla volontera, evaluaciju volonterskog angažmana i dr.

Članak 19.

**Vođenje dokumentacije o volonterima**

(1) Dokumentacija o volonterima dio je kadrovske dokumentacije i odgovornost je koordinatora volontera. Uključuje izradu i arhiviranje ugovora o radu volontera sukladno Zakonu o volonterstvu, evidencije volonterskih sati, potvrda i sličnih dokumenata.

Članak 20.

**Nagrađivanje volontera**

(1) Nagrađivanje volontera obveza je organizatora volontiranja, udruge Zvono.

(2) Nagrađivanje se provodi redovito, sukladno mogućnostima i prilikama organizatora volontiranja.

(3) Sustav nagrađivanja treba biti usklađen s opisima poslova volontera i izvršenim zadatcima kako bi se osigurala ujednačenost.

Članak 21.

**Naknada troškova volonterima**

(1) Volonterima se za volonterski angažman u organizaciji mogu, ovisno o mogućnostima organizatora volontiranja i uz prethodni dogovor između organizatora volontiranja i volontera, nadoknaditi troškovi koji nastanu volontiranjem. Na taj način osigurava se potpuno poštivanje i provođenje načela jednakosti te se omogućuje angažman i onim volonterima koji si to inače ne bi mogli priuštiti.

1. Troškovi koji nastanu volonterskim angažmanom ne smiju biti na štetu volontera.

Volonteru se mogu nadoknaditi troškovi nastali volontiranjem navedeni u članku 15. Zakona o volonterstvu, a koji se, u skladu s načelom besplatnosti volontiranja, ne smatraju novčanom nagradom ili imovinskom koristi za volontere.

(3) Troškove je moguće nadoknaditi isključivo na osnovi priloženih putnih i izdanih računa.

Članak 22.

**Prestanak ugovora o volontiranju**

1. Ugovor o volontiranju prestaje iz razloga navedenih u članku 28. Zakona o volonterstvu, osim u slučajevima inkluzivnog volontiranja.

Članak 23.

**Raskid ugovora o volontiranju**

1. Ugovor o volontiranju može raskinuti sam volonter ili organizator volontiranja sukladno članku 29. Zakona o volonterstvu.

(2) U slučajevima raskida ugovora o volontiranju od strane organizatora volontiranja, konačnu odluku o raskidu ugovora o volontiranju donosi predsjednica udruge.

Članak 24.

**Povratna informacija volontera**

(1) Organizator volontiranja dužan je osigurati mehanizme putem kojih će svaki volonter imati mogućnost prije odlaska iz organizacije dati svoju povratnu informaciju i mišljenje o volonterskom programu i koordinaciji volontera u organizaciji.

Članak 25.

**Evaluacija volonterskog programa**

(1) Evaluacija volonterskog programa provodi se na unaprijed pripremljenim obrascima, sastavljenim u obliku upitnika.

(2) Obrazac za evaluaciju volonterskog angažmana može sadržavati opće informacije o volonterima, vrijeme uloženo u volontiranje (broj sati), rezultate, komentare/procjene koordinatora volontera te komentare/procjene volontera.

(3) Evaluacija volonterskog programa pokazatelj je uspješnosti i učinkovitosti provedbe tog programa te izvor novih ideja za razvoj volonterskih programa i aktivnosti.

(4) Evaluaciju volonterskog programa provode zaposlenici, volonteri i korisnici udruge Zvono.

Članak 26.

**Izvještaji koordinatora volontera**

(1) Izvještavanje o aktivnostima volontera i stanju volonterskog programa organizacije obveza je koordinatora volonterskog programa.

1. Temeljem provedene evaluacije koordinator volontera sastavlja sveobuhvatno izvješće o postizanju postavljenih ciljeva i zadataka koje treba biti utemeljeno na nalazima evaluacije.
2. O broju volonterskih sati, koordinator izvještava na osnovi obrasca evidencije volonterskih sati.
3. Izvještaji o aktivnostima volontera su javni. Redovito se objavljuju na službenoj web stranici Lokalnog volonterskog centra Zvono, a dostavljaju se volonterima, članstvu organizacije i donatorima na njihov zahtjev.

Doneseno u Belišću, 18. lipnja 2015.

Mira Anić

Predsjednica udruge Zvono